کوئٹہ (آن لائن) امیر جماعت اسلامی بلوچستان مولانا عبدالحق ہاشمی پارینے کہ کبینی‘ غوغا‘ حکومتی ڈیوالئی‘ غریبی و وڈی خوری الس نا ویل آتے بھاز ودفینے۔ حکومت الس ءِ سہی معنہ اٹ ریلیف فراوان کننگ نا جاگہ غا بیرہ بے عمل پڑو و غوغا کننگ الس نا ٹھپ آتیا بے چٹ تمنگ آنبار ءِ۔ کوئٹہ ٹی عبادت نا ہند‘ ہوٹل آک تو بند ءُ ولے شراب خانہ غاک اینو ہم نئے بیرہ ملوک ءُ بلکہ میڈیا نا ڈہ تا رد اٹ اوفتیا رش ہم بھاز ارے۔الس توبہ کرسا جوانی نا کاریم تے ٹی اسٹ ایلو تون کمک کے‘ اللہ غان توبہ کرسا داکان پد غلط و گناہ نا کاریم کَپ‘ انشاءاللہ اللہ نا رحمت و کمک بریک‘ جماعت اسلامی رجوع الی اللہ مہم اٹ بندغ آتے اللہ ناکنڈآ اتنگ تون اوار کمک نا کاریم نابناءِ کرینے۔ الخدمت فاﺅنڈیشن تون کمک کننگ ناگرج ءِ۔
